3.  ลักษณะการประกอบธุรกิจ

    1.  ความเป็นมาและพัฒนาการที่สำคัญของกลุ่มบริษัท

บริษัท ซีเอ็มโอ จำกัด (มหาชน) (“บริษัท ฯ”) ก่อตั้งขึ้นเมื่อวันที่ 5 มิถุนายน 2534
โดยนายเสริมคุณ คุณาวงศ์ และนางสุรีย์ คุณาวงศ์ เพื่อประกอบธุรกิจให้บริการบริหารการจัดงาน
(Event Management) ประเภทงานบันเทิงสาธารณะ (Public Event) งานการประชุมสัมมนา
(Meeting, Incentive, Convention & Exhibition: MICE)
งานนิทรรศการและการแสดงสินค้า (Exhibition & Trade Show)
และงานส่งเสริมการตลาดและส่งเสริมการจัดจำหน่าย (Marketing & Promotion)
ด้วยทุนจดทะเบียนเริ่มแรก 1 ล้านบาท และมีพนักงานในช่วงเริ่มแรกจำนวน 4 คน
ประวัติความเป็นมาและพัฒนาการที่สำคัญของกลุ่มบริษัท แสดงได้โดยสังเขป ดังต่อไปนี้

+--------------+-------------------------------------------------------+
|   ปี          |   พัฒนาการที่สำคัญ                                        |
+==============+=======================================================+
|   พ.ศ. 2529  |   นายเสริมคุณ คุณาวงศ์ ได้จัดตั้งบริษัท ดิอายส์ จำกัด (หรือ         |
|              |   “ดิอายส์”) ขึ้นเป็นบริษัทแรกในกลุ่มบริษัท                      |
|              |   เพื่อให้บริการผลิตสื่อประเภทมัลติมิเดีย และมัลติวิชั่น              |
|              |   ในข                                                 |
|              | ณะนั้นนับได้ว่าดิอายส์เป็นหนึ่งในบริษัทผู้ให้บริการผลิตประเภทสื่อมัลติมิเดีย |
|              |   และมัลติวิชั่น ชั้นนำของประเทศไทย                          |
+--------------+-------------------------------------------------------+
|   พ.ศ. 2533  |   บริษัท พรีเซนเตชั่น มีเดีย ซัพพลายส์ จำกัด                    |
|              |   (ในปัจจุบันเปลี่ยนชื่อเป็นบริษัท พีเอ็ม เซ็นเตอร์ จำกัด หรือ        |
|              |   “พีเอ็ม”) ได้รับการจัดตั้งขึ้น                               |
|              |   เพื่อให้บร                                             |
|              | ิการสนับสนุนทางด้านเครื่องมือสำหรับการแสดงและการนำเสนอแก่ดิอายส์ |
+--------------+-------------------------------------------------------+
|   พ.ศ. 2534  |   บริษัท ซีเอ็ม ออร์กาไนเซอร์ จำกัด ได้รับการจัดตั้งขึ้น            |
|              |   เพื่อให้บริการบริหารการจัดงาน ซึ่งนับได้ว่าในช่วงนั้น บริษัทฯ       |
|              |   เป็นหนึ่งในผู้บุกเบิกธุรกิจให้บริการบริหารการจัดงานในประเทศไทย   |
+--------------+-------------------------------------------------------+
|   พ.ศ. 2535  |                                                       |
|              |  ผู้บริหารของกลุ่มบริษัทได้รวมการดำเนินงานของทั้งสามบริษัทเข้าด้วยกัน |
|              |   และจัดตั้งกลุ่มบริษัทดิอายส์ (The Eyes Group) ขึ้น ซึ่งนับได้ว่า    |
|              |   ในช่วงนั้นกลุ่มบริษัทดิอายส์เ                                |
|              | ป็นหนึ่งในไม่กี่บริษัทที่สามารถให้บริการบริหารการจัดงานได้แบบครบวงจร |
+--------------+-------------------------------------------------------+
|   พ.ศ. 2537  |   มีการเปลี่ยนแปลงโครงสร้างการบริหารงานของกลุ่มบริษัท          |
|              |   โดยการจัดตั้งกลุ่มบริษัท เอส. คิวบิค ขึ้นมาแทนกลุ่มบริษัทดิอายส์     |
|              |   และมีการจัดตั้งบริษัท เอส. คิวบิค จำกัด ขึ้นเพื่อถือหุ้น            |
|              |   และทำหน้าที่ควบคุมและดูแลงานทางด้านการเงิน การบัญชี          |
|              |   และการตรวจสอบภายในของแต่ละบริษัทภายในกลุ่ม               |
+--------------+-------------------------------------------------------+
|   พ.ศ. 2541  |   บริษัทฯ                                               |
|              |   ม                                                   |
|              | ีการเปลี่ยนแปลงนโยบายและกลยุทธ์ในการดำเนินธุรกิจที่สำคัญของบริษัทฯ |
|              |   โดยหันมาให้ความสำคัญกับธุรกิจประเภทงานบันเทิงสาธารณะ        |
|              |   (Public Event) มากขึ้น                                |
|              |   เนื่องจากเล็งเห                                        |
|              | ็นว่าธุรกิจทั้งสองประเภทน่าจะมีศักยภาพในการเจริญเติบโตที่สูงในอนาคต |
+--------------+-------------------------------------------------------+
|   พ.ศ. 2542  |   ดิอายส์                                               |
|              |   ขยายขอบเขตการให้บริการผลิตสื่อสำหรับการนำเสนอเพิ่มมากขึ้น     |
|              |   โดยการให้บริการผลิตสื่อประเภท วีดีโอ 3 มิติ (3D Video)       |
|              |   วีดีโอพาโนราม่า เกมส์คอมพิวเตอร์ ซีดีรอม และเวบไซต์          |
|              |   ทั้งแก่บริษัทอื่นๆภายในเครือ และลูกค้าภายนอก                  |
|              |                                                       |
|              |   ในปีเดียวกัน บริษัทฯ                                     |
|              |   ได้จัดงานประชุมสหพันธ์บรรณารักษ์นานาชาติประจำปี ครั้งที่ 65 (the |
|              |   65^(th) Annual Conference of the International      |
|              |   Federation of Library Association) ซึ่งมีบรรณารักษ์กว่า   |
|              |   2,000 คน จากทั่วโลกมาร่วมประชุมด้วย                      |
+--------------+-------------------------------------------------------+
|   พ.ศ. 2544  |   ผู้บริหารของพีเอ็มได้เปลี่ยนแปลงนโยบายและกลยุทธ์ทางการตลาด    |
|              |   โดยเน้นการให้บริกา                                     |
|              | รทางด้านเครื่องมือสำหรับการจัดการแสดงและการนำเสนอแบบครบวงจร |
|              |   (Production Solutions Management) ทั้งในด้านแสง (Pro   |
|              |   Lighting) ด้านภาพ (Pro Image) ด้านเสียง (Pro Sound)    |
|              |   และด้านเทคนิคพิเศษ (Special Effect)                    |
+--------------+-------------------------------------------------------+
| พ.ศ. 2546    |   กลุ่มบริษัทมีการเปลี่ยนแปลงโครงสร้างเงินทุนแ                  |
|              | ละการถือหุ้นครั้งใหญ่เพื่อเตรียมการเข้าจดทะเบียนในตลาดหลักทรัพย์เอ็ม |
|              |   เอ ไอ (หรือ “mai”) โดยการเพิ่มทุนจดทะเบียนของบริษัทฯ จาก 8 |
|              |   ล้านบาท เป็น 59 ล้านบาท และ 150 ล้านบาท ตามลำดับ นอกจากนี้ |
|              |   ยังมีการเปลี่ยนแปลงโครงสร้างการถือหุ้นของกลุ่มบริษัท โดยบริษัทฯ   |
|              |   ได้เข้าไปถือหุ้นของพีเอ็มและดิอายส์ ในสัดส่วนร้อยละ 99.997 และ  |
|              |   99.84 ของทุนจดทะเบียนที่ชำระแล้วของแต่ละบริษัทตามลำดับ ส่วน   |
|              |   บริษัท เอส. คิวบิค จำกัด นั้นกลายเป็นผู้ถือหุ้นใหญ่ของบริษัทฯ       |
|              |   และบริษัทฯ ได้แปลงสภาพเป็นบริษัทมหาชนในเดือนธันวาคม 2546    |
|              |   และเปลี่ยนชื่อเป็น บริษัท ซีเอ็ม ออร์กาไนเซอร์ จำกัด (มหาชน)    |
|              |   (CM Organizer Public Company Limited)               |
+--------------+-------------------------------------------------------+
|   พ.ศ. 2547  |   บริษัทฯได้เพิ่มเงินลงทุนในบริษัท พีเอ็ม เซ็นเตอร์ จำกัด           |
|              |   โดยบริษัทถือหุ้นของพีเอ็มในสัดส่วนร้อยละ 99.99                |
|              |   ของทุนจดทะเบียนที่ชำระแล้ว 135 ล้านบาท (เดิม 39.90 ล้านบาท) |
|              |   และได้เพิ่มเงินลงทุนในบริษัท ดิอายส์ จำกัด                    |
|              |   โดยบริษัทถือหุ้นของดิอายส์ในสัดส่วนร้อยละ 99.95               |
|              |   ของทุนจดทะเบียนที่ชำระแล้ว 15 ล้านบาท (เดิม 5 ล้านบาท)      |
+--------------+-------------------------------------------------------+
|              |                                                       |
+--------------+-------------------------------------------------------+
|   พ.ศ. 2551  |   บริษัทฯได้ทำการขยายการลงทุนโดยการเข้าเป็นผู้ถือหุ้นใน บริษัท     |
|              |   เอ็กซ์โปซิชั่น เทคโนโลยี จำกัด (หรือ “เอ็กซ์โป เทค”)          |
|              |   ซึ่งให้ก                                               |
|              | ารบริการในด้านการติดตั้งระบบสาธารณูโภคที่เกี่ยวข้องกับการจัดอีเว้นท์  |
|              |   โดยบริษัทฯถือหุ้นในสัดส่วนร้อยละ 40 และในปีนี้บริษัทฯ            |
|              |   ประสบความความสำเร็จได้รับรางวัลรองชนะเลิศ ด้านแนวคิด       |
|              |   สำหรับพาวิลเลียนขนาดไม่เกิน 500 ตารางเมตร จาก Bureau     |
|              |   International des Expositions: BIE                  |
|              |   จากผลงานการสร้างศาลาไทยในงาน Expo                    |
|              |   ระดับนานาชาติในการร่วมงาน World Water Expo 2008 ณ      |
|              |   ประเทศ สเปน โดยมีผู้ออกงาน 102 ประเทศทั่วโลก             |
+--------------+-------------------------------------------------------+
|   พ.ศ. 2552  |   บริษัทฯได้มีการเปิดตัวแผนก CM MICE                        |
|              |   เพื่อรองรับงานการจัดประชุมและสัมนา                        |
|              |   โดยทีงานที่มีปะสบการณ์ในกาจัดประชุมและสัมนาระดับนานาชาติ      |
|              |   และวางนโยบาย ASEAN Platform                         |
|              |   เพื่อให้สอดคล้องกับการเปิดเขตการค้าเสรีอาเซียนในปี พ.ศ. 2553  |
+--------------+-------------------------------------------------------+
|   พ.ศ. 2553  |   บริษัทฯมีการเปลี่ยนแปลงโครงสร้างบริษัทย่อยจากบริษัท เอ ลิงค์     |
|              |   จำกัด เป็น บริษัท เอ็ม เทอร์ตี้ วัน จำกัด                     |
|              |   ซึ่งจะให้บริการด้านดนตรีและการจัดการอย่างครบวงจร            |
|              |   โดยถือหุ้นในสัดส่วนร้อยละ 55 และได้รับรางวัล Corporate       |
|              |   Social Responsibility Award ในงาน SET Award 2010    |
+--------------+-------------------------------------------------------+
|   พ.ศ. 2554  |   บริษัทฯมีมติเปลี่ยนชื่อบริษัทใหม่ เป็น “บริษัท ซีเอ็มโอ จำกัด        |
|              |   (มหาชน)” เพื่อรองรับการขยายธุรกิจไปยังงานประเภทอื่นๆ        |
|              |   รวมถึงการเพิ่มแผนกงานใหม่ เพื่อรองรับการเติบโตของบริษัทฯ      |
|              |   และการรวมเป็นประชาคมอาเซียน (AEC)                     |
+--------------+-------------------------------------------------------+
|   พ.ศ. 2555  |   บริษัทฯ เพิ่มทุนจดทะเบียนของบริษัทฯ จาก 150 ล้านบาท เป็น      |
|              |   222.5 ล้านบาท โดยการออกหุ้นสามัญเพิ่มทุนจำนวน 72.5 ล้านหุ้น   |
|              |   เพื่อรองรับการจ่ายหุ้นปันผลจำนวน 37.5 ล้านหุ้น                |
|              |   การใช้สิทธิตามใบสำคัญแสดงสิทธิที่จะออกให้แก่ผู้ถือหุ้นเดิม จำนวน 30 |
|              |   ล้านหุ้น และการใช้สิทธิตามใบสำคัญแสดงสิทธิที่ออกให้แก่กรรมการ    |
|              |   ผู้บริหาร และ/หรือ พนักงานของบริษัทฯ และ/หรือบริษัทย่อย จำนวน  |
|              |   5 ล้านหุ้น                                             |
|              |   โดยการเพิ่มทุนจดท                                      |
|              | ะเบียนของบริษัทฯในครั้งนี้เพื่อรองรับการขยายกิจการเข้าสู่ตลาดอาเซียน |
|              |   และการร่วมมือกับพันธมิตรเพื่อการให้บริการที่ครอบคลุมรองรับการเปิด |
|              |   AEC                                                 |
+--------------+-------------------------------------------------------+

2.  ลักษณะการประกอบธุรกิจของบริษัทฯ และบริษัทย่อย

กลุ่มบริษัทดำเนินธุรกิจหลักในการให้บริการบริหารการจัดงานแสดงต่างๆ
และดำเนินธุรกิจที่เกี่ยวข้องกับ ธุรกิจหลัก โดยปัจจุบันกลุ่มบริษัทประกอบด้วย

1.  บริษัท ซีเอ็มโอ จำกัด (มหาชน)

ประกอบธุรกิจให้บริการบริหารการจัดงาน (Event Management) และงานด้านต่างๆ
ที่เกี่ยวข้องกับการจัดงาน อาทิเช่น งานด้านความคิดสร้างสรรค์ (Creative Management)
โดยมุ่งเน้นผลิตผลงานที่มีคุณภาพและตรงกับความต้องการของลูกค้า
โดยลูกค้าของบริษัทฯสามารถแบ่งได้เป็น 2 กลุ่มใหญ่ คือ หน่วยงานภาครัฐ และบริษัทในภาคเอกชน
ซึ่งต้องการจัดกิจกรรมส่งเสริมการตลาดเพื่อเพิ่มยอดขายหรือส่งเสริมภาพลักษณ์ขององค์กร
ผลงานที่สำคัญของบริษัทฯที่ผ่านมา ได้แก่ งานแม่น้ำของแผ่นดินครั้งที่ 3, 4 และ 5,
งานเทศกาลวัดอรุณ (Wat Arun Festival),
การจัดงานนิทรรศการเฉลิมพระเกียรติการฉลองการครองราชย์ครบ 60 ปี,
การร่วมจัดงานมหกรรมพืชสวนโลกเฉลิมพระเกียรติฯ,
การจัดพิธีเปิด-ปิดการแข่งขันกีฬามหาวิทยาลัยโลกฤดูร้อน ครั้งที่ 24,
งานจัดนิทรรศการของประเทศไทยในงาน World Water Expo 2008, งาน HomePro Expo
2005 - 2012, การออกแบบตกแต่งพิพิธภัณฑ์ทางน้ำเฉลิมพระเกียรติ
พระบาทสมเด็จพระนางเจ้าสิริกิติย์พระบรมราชินีนาถ,
การจัดงานวัฒนธรรมทองแห่งกรุงรัตนโกสินทร์ 84 พรรษามหาราชา,
งานบริหารจัดการอาคารนิทรรศการของหน่วยงานต่างๆ ในงาน BOI Fair 2012,
การจัดงานสัปดาห์ศิลปินแห่งชาติ, โครงการสืบสานศิลปะมวยไทยเฉลิมพระเกียรติ,
งานเปิดตัวสินค้าหลากหลายประเภท อาทิ รถยนต์และสินค้าที่เกี่ยวข้อง,
อุปกรณ์สื่อสารประเภทต่างๆ, เครื่องดื่ม, และสินค้าที่ใช้ในชีวิตประจำวัน เป็นต้น

ธุรกิจหลักของบริษัทฯ สามารถจำแนกได้ตามลักษณะการให้บริการได้เป็น 5 ประเภทหลัก ดังต่อไปนี้
คือ

1.  การจัดกิจกรรมทางการตลาดและการส่งเสริมการขาย (Corporate Marketing &
    Event)

2.  การจัดงานแสดงนิทรรศการถาวรประเภทพิพิธภัณฑ์และงานนิทรรศการชั่วคราว (Museum &
    Exhibition)

3.  การจัดกิจกรรมประเภทงานบันเทิงสาธารณะและกิจกรรมพิเศษ (National & Public
    Event)

4.  การจัดประชุมสัมมนา (Meeting, Incentive, Convention & Exhibition : MICE)

5.  การจัดงานทางด้านศิลปะ วัฒนธรรม และบันเทิง (Art, Culture & Entertainment)

    1.  บริษัท พีเอ็ม เซ็นเตอร์ จำกัด

  ปัจจุบันการให้บริการอุปกรณ์ (Equipment service) สำหรับการจัดกิจกรรมการแสดง
  ให้บริการในอุปกรณ์หลัก 4 ประเภท คือ

-   อุปกรณ์เกี่ยวกับภาพ (Pro Image) เช่น Led Screen, เครื่องฉายภาพ (Projector),
      จอภาพ (Screen), พาโนราม่า(Panorama), พลาสมา (Plasma), และ ซีนอน
      (Xenon)

-   

-   อุปกรณ์เกี่ยวกับแสง (Pro Lighting) เช่น ระบบแสงแบบคอนเวนชั่น (Convention
      Lighting), ระบบแสงกลางแจ้ง (Outdoor Lighting)
      ระบบแสงสำหรับงานคอนเสิร์ต (Concert Lighting)
      และระบบแสงสำหรับการจัดแสดงสินค้าและนิทรรศการ (Exhibit Lighting)

-   อุปกรณ์เกี่ยวกับเสียง (Pro Audio) สำหรับการจัดการประชุม, งานเปิดตัวสินค้า และงาน
      Light & Sound

-   อุปกรณ์เกี่ยวกับเอฟเฟคท์ (Pro Effect) เช่น การใช้แสงเลเซอร์, อุโมงค์น้ำ, จอน้ำ
    (Water Screen) และน้ำพุในระบบ Straight, Skirt และ Circle

    1.  บริษัท ดิอายส์ จำกัด

  ปัจจุบันดิอายส์ให้บริการผลิตสื่อสำหรับการนำเสนออยู่ 3 ประเภท คือ

-   สื่อประเภทมัลติมิเดีย (Multimedia)
      เป็นเทคนิคการใช้สื่อผสมทั้งด้านภาพและเสียงที่หลากหลาย
      เพื่อสร้างความน่าสนใจให้กับสินค้าหรือบริการของลูกค้า
      เหมาะสำหรับการจัดแสดงในงานอีเว้นท์ นิทรรศการ หรือพิพิธภัณฑ์ต่างๆ
      เทคนิคที่ใช้ก็มีหลากหลาย ไม่ว่าจะเป็น Video Projection, Projection Mapping,
      Panorama Screen Video, Multi Screen Video, 3D Video, Video
      synchronized with Light, Sound, Effect including fireworks or
      fountain

-   

-   สื่อประเภทวีดีโอ (Video Presentation)
      ซึ่งดิอายส์ให้บริการผลิตวีดีโอพรีเซนเทชั่นครบวงจร ตั้งแต่การเขียนสคริปต์ การถ่ายทำ
      จัดทำกราฟฟิค แอนนิเมชั่น จัดทำเสียงและดนตรีประกอบ ไปจนถึงการตัดต่อวีดีโอ
      ประเภทของวีดีโอที่ให้บริการมีตั้งแต่ company profile, training video,
      product information, sales and marketing video รวมถึงสารคดี
      และสปอตโฆษณา

-   

-   สื่อประเภทอินเตอร์แอคทีฟ (Interactive Media) เป็นสื่อที่ใช้เพื่อสร้างสีสันให้งานอีเว้นท์
      นิทรรศการ หรือพิพิธภัณฑ์มีความน่าสนใจมากขึ้น โดยทำให้ผู้มาร่วมงานสามารถ interact
      กับสื่อต่างๆ ได้ เพื่อที่จะให้ได้ถึงข้อมูลของสินค้าและบริการต่างๆ หรือเพื่อความบันเทิง
      สื่ออินเตอร์แอคทีฟของทางดิอายส์มีหลากหลายแบบ เช่น Interactive Shadow,
      Multi-touch Table, Silhouette Art Projection,, Augmented Reality,
      Photo Booth หรือ Movie Bike โดยที่เราสามารถปรับเปลี่ยน ดัดแปลงโปรแกรม
      ให้ตรงกับการใช้งาน และความต้องการของลูกค้ามากที่สุด

    1.  
    2.  
    3.  

-   

-   1.  บริษัท เอ็กซ์โปซิชั่น เทคโนโลยี จำกัด

ประกอบธุรกิจให้บริการระบบสาธารณูปโภค (Utility Service)
อยู่ภายใต้การดำเนินงานของบริษัท เอ็กซ์โปซิชั่น เทคโนโลยี จำกัด (หรือ “เอ็กซ์โป เทค”)
ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 40
ของทุนจดทะเบียนที่ชำระแล้วของบริษัทดังกล่าว เอ็กซ์โป เทค เป็นผู้ให้บริการระบบสาธารณูปโภค
อาทิเช่น บริการต่อระบบไฟฟ้า ระบบท่อน้ำ ระบบท่อลม และระบบการเดินสายส่งสัญญาณต่างๆ
ที่จำเป็นสำหรับการจัดงานอีเว้นท์ นอกจากนี้ เอ็กซ์โป
เทคยังเป็นผู้ให้บริการด้านระบบสาธารณูปโภคทุกประเภทอย่างเป็นทางการในส่วนของอาคารชาเลนเจอร์
เมืองทองธานี ด้วย

2.  

3.  

4.  

5.  

6.  บริษัท โธธ มีเดีย จำกัด

  ปัจจุบันการให้บริการด้านการตลาดออนไลน์ครบวงจร แบ่งเป็นบริการหลัก 4 ประเภท คือ

-   เครื่องมือนวัตกรรมบนโลกออนไลน์ เช่น เครื่องมือวัดผลความสำเร็จบนโลกออนไลน์
      (Online Measurement : KPIOLOGY),
      เครื่องมือเฝ้าระวังและควบคุมเนื้อหาบนโลกออนไลน์ (Online Monitoring and
      Message Control : Warroom), เครื่องมือถ่ายทอดสดบนโลกออนไลน์ (Online
      Video Live Streaming)

-   บริการดูแลเนื้อหาบนโลกออนไลน์ เช่น การสร้างการพูดถึง (Seeding)
      และการจัดการการพูดถึงในด้านลบ (Negative Message Control)

-   บริการดูแลจัดการและจัดกิจกรรม Online บน Social Media เช่น Facebook,
      Twitter

-   บริการผลิตโปรแกรมเพื่อส่งเสริมการตลาดออนไลน์ บนสื่อออนไลน์ชนิดต่างๆ เช่น Website,
      Facebook, Smart phone, Tablet

    1.  บริษัท บายอน ซีเอ็ม ออร์กาไนเซอร์ จำกัด

ประกอบธุรกิจการจัดงานแสดงแสงสีเสียง (Light &Sound) และให้บริการการจัดงานแสดงต่างๆ
โดยเฉพาะงานทางด้าน MICE และ Incentive Group ในประเทศกัมพูชา

ณ วันที่ 31 ธันวาคม 2555 โครงสร้างการถือหุ้นของกลุ่มบริษัท เป็นดังนี้

หมายเหตุ: (1) อยู่ระหว่างการดำเนินการยกเลิกบริษัท

บริษัทฯ มีนโยบายการลงทุนในธุรกิจหลักคือ ธุรกิจให้บริการบริหารการจัดงานและธุรกิจที่เกี่ยวข้องกับธุรกิจหลัก การเข้าลงทุนจะพิจารณาทั้งผลตอบแทนจากการลงทุนที่เหมาะสม โดยคำนึงถึงศักยภาพของธุรกิจที่เข้าลงทุน และการส่งเสริมกับธุรกิจในปัจจุบันของบริษัทฯ บริษัทฯมีนโยบายในการกำกับดูแลบริษัทย่อยโดยมีการส่งตัวแทนของบริษัทฯ เข้าเป็นกรรมการหรือผู้บริหาร เพื่อดูแลและติดตามการบริหารงานของบริษัทย่อยให้เป็นไปตามเป้าหมายการดำเนินธุรกิจที่บริษัทฯ ได้กำหนดไว้

1.  โครงสร้างรายได้ของบริษัทฯ และบริษัทย่อย

  ตารางจำแนกรายได้จากการดำเนินงานของกลุ่มบริษัท ระหว่างปี 2552 – 2555

[]

  ตารางจำแนกรายได้ของบริษัทฯ ตามประเภทลูกค้า ระหว่างปี 2552 – 2555

[]

  ตารางจำแนกโครงสร้างรายได้ของบริษัทฯ ตามประเภทการให้บริการ ระหว่างปี 2552 -
  2555

[]